钦定古今图书集成/理学汇编/学行典/第030卷 > 理数钤〈兑集下〉 > 《卦爻之变详说》
## 钦定古今图书集成/理学汇编/学行典/第030卷 > 理数钤〈兑集下〉 > 《卦爻之变详说》

初爻，凡《干》《兑》《离》《震》之卦在下位者，初爻之爻皆当位，
卦皆不当位。其卦，《干》变为《坤》，《兑》变为《艮》，《离》变为《坎》，《震》
变为巽，则卦当位矣。而爻不当位，则变其爻，《坤》变为
《震》，《艮》变为《离》，《坎》变为《兑》，《巽》变为《干》，则爻当位矣。卦乃
不当位，其卦复变，《震》变为《巽》，《离》变为《坎》，《兑》变为《艮》，《干》
变为《坤》，则卦当位而爻不当位，其爻复变，于是《巽》变
《干》《坎》变《兑》《艮》变《离》《坤》变震，凡四变而各复其本。

《坤》《艮》《坎》《巽》四卦在上，体亦四变复本。

此如天有不拱极之星，地有不朝宗之水，虽时雍之世，未免有四凶之人，不可教训，难以理化者也。然其闲又有“经德不回” ，临大节而不可夺者，其变又在于大体之邪正。推之于物，“金不夺色，玉屑必润” ，未可以一轨而推之也。

二爻干兑，卦与爻皆不当位，自爻而变，《干》变为《离》，《兑》
变为震。爻虽当位，卦不当位，则《离》变为《坎》，《震》变为巽。
卦当位矣，而爻又不当位，以爻变之，《坎》变《坤》，《巽》变艮，
凡各三变，而卦与爻皆当位也。

若自卦而变，《干》变《坤》，《兑》变艮，才一变而爻卦皆当位
矣。《离》《震》二卦，爻本当位而卦不当位，自卦而变，《离》变
为《坎》，《震》变为巽，卦当位而爻不当位，于是变爻，则《坎》
变为《坤》，《巽》变为艮，凡两变而爻卦皆当位矣。

夫卦之二爻为地、为臣位、为妻位、为物之本质，事之内主；其变或三而当，或二而当；更易之多寡，当之难易也。

三爻《干》《离》爻当位，卦不当位，自卦而变，《干》变为《坤》，《离》
变为《坎》。卦虽当位，爻乃不当位，遂变爻，《坤》变《艮》，《坎》变
《巽》，凡两变而爻卦皆当位矣。

《兑》震二卦，爻卦皆不当位，自爻而变，则《兑》变为《干》，《震》
变为离。爻虽当位，卦乃不当位，则变卦，《干》变为《坤》，《离》
变为坎，爻复不当位，又变其爻，《坎》变为《巽》，《坤》变为艮，
凡三变，而爻与卦皆当其位。

若自卦变，则《兑》便变《艮》，震即变巽；才一变而卦与爻
皆当位也；

若《坤》《艮》《坎》《巽》四卦，而居上体之悔，其初爻四变不改，与二三爻或再变或三变，而爻卦皆当与此同占则不同。三爻居上位而不骄，在下位而不忧，“上不在天，下不在田” ，以阳卦居之，大体虽失正，倘能尽变可归乎？常少有难易之分耳。

初爻。凡《坤》《艮》《坎》《巽》之卦在下体者，卦皆当位。爻以阴
居阳，爻为不当位。自爻而变，《坤》变《震》，《艮》变《离》，《坎》变《兑》，
《巽》变干，则爻当位，卦不当位，遂变其卦。震变《巽》，《离》变
《坎》，《兑》变《艮》，《干》变《坤》，卦虽当位，爻又不当位也。其爻复
变，《巽》变《干》，《坎》变《兑》，《艮》变《离》，《坤》变《震》，则爻当卦不当矣。
其卦复变，于是《干》复成《坤》，《兑》复成《艮》，《离》复成《坎》，《震》复
成《巽》，凡更四变，各复其本，如阳卦在内之初爻，可以
类推矣。

《干》《兑》《离》《震》之在上体者，四爻之变，至四而复，本与此数同，但四爻上不在天，欲进而疑豫；中不在人，欲进而无党，事欲奋而未成，事欲罢而牵掣，虽以阳卦当位，终于四变而爻不合，不得时措之宜，因循失机会者也。惟知时独断，刚毅不回，则能胜矣。

二爻坤艮爻卦皆当位，无所待乎变。

“《干》《兑》” 在五爻与此同。

《坎》《巽》卦当位，爻不当位，《坎》变成《坤》，《巽》变成《艮》，凡一变
而爻卦皆当位。

《离》《震》在五爻与此同。

三爻《坤》《坎》卦当位，爻不当位，《坤》爻变《艮》，《坎》爻变《巽》，一
变而爻卦皆当位。

《干》《离》在上，位与此同。

《艮》《巽》二卦，爻卦皆当位而无所变。

《兑》震在上体者与此同。

详见卦爻之四变而不庸变与变之至于再、至于三而始当；皆天卦居下，而地卦居上、尊卑失其序；

大体拂其正，故历变之多，至有终不可革者。若天居上而地居下，阴阳奠位，则一变而合，至有无所俟于变者。“辨上下，定民志” ，天且不违，人得而违之乎？

凡上下二体爻卦两安者，或本爻安，或两爻安者而
已。若三爻皆安，如离在下，坎在上，则爻安矣而卦不
安。《既济》坎上离下，爻安而卦不安，故既未相为起伏，
《既济》而继以未济。卦安大体，不失正是。故阴阳邪正，
是非曲直，无两立之理，治乱休戚，通塞从违，无两见
之时。静中有动，动中有静，安处有危，危处有安，知几
其神乎。

以上为天地之常经，古今之通义。至于圣人用《易》，又
有反经合道，顺变归常之理。盖随所寓而升降上下，
又有道焉。《易》之妙用，以天下地上为泰，以火下水上
为既济。是故地上有天，而天上又有地，水流湿，火就
燥，以相交而相济，乃得上下相安，体用相须。圣人用
《易》，有不可为典要者，变动不拘也。是故变在悔而下
得天卦，变在“正”而上得地卦，理当仍之，取合乎《交》《泰》
《既济》之义，所以因时处顺，通变不穷，殆非常法之可
定也。“《交》《泰》”者，主客也；《既济》者，夫妇也；《上下》者，君臣父
子也；五常之道，不可缺一也。天下岂独有君臣父子，
而可无夫妇主客哉？是故或以天卦居下，或以地卦
居上，权义举而皇极立也。

初爻《干》《兑》《离》、震爻皆当，《坤》《艮》《坎》《巽》爻卦皆不当。自爻
而变坤变震，艮变离，坎变兑，巽变《干》，则皆当矣。若自
卦而变坤变干，艮变兑，坎变离，巽变《震》，亦一变而爻
与卦皆当也。

二爻《干》《兑》爻不当位，《干》一变成《离》，《兑》一变成《震》，即爻
卦皆当，而《震》与《离》卦爻元已当位矣。《坤》《艮》爻当位，卦
不当位，自卦而变，《坤》变为《干》爻，不当位，再变爻为《离》，
则爻卦皆当位。《艮》变《兑》爻，不当位，再变《震》，则卦爻皆
当位矣。

若坎与巽，卦爻皆不当位，自爻而变，《坎》变为《坤》，《巽》变
为艮，则爻当位，而卦不当位。再变《坤》为《干》，《艮》为《兑》，卦
虽当位，爻又不当位，乃三变，《干》为《离》，《兑》为《震》，而卦爻
当位矣。若卦自变，则《坎》变《离》，《巽》变《震》，不待三变，而位
当矣。

三爻《干》《离》爻卦皆当位，《兑》《震》不当位，自爻而变，《兑》一
变成《干》，《震》一变成《离》，当位也。

《坤》、艮、坎巽与此同。

若《坤》与坎，爻卦俱不当位，自爻而变，《坤》变为《艮》，《坎》变
为《巽》，则卦不当位，以卦变之，《艮》变为兑，卦当位而爻
不当位，《兑》须三变为《干》，则当位矣，《巽》变为《震》，而爻又
不当位，《震》上爻变《离》，而当位矣。

若《艮》《巽》二卦，则爻当位而卦不当位。一变艮为《兑》，巽
为震，卦当位而爻不当位；再变《兑》为《干》，《震》为离，而当
位矣。通四卦自卦而变之，一变皆当位也。

四爻干兑离震爻，卦皆不当自爻而变，“干”变为巽，《兑》
变为《坎》，《离》变为艮，《震》变为坤，而爻与卦皆当矣。巽坎
艮坤爻皆当，而卦不当自卦而变，“巽”变为《干》，《坎》变为
兑，《艮》变为离，《坤》变为震，而爻与卦皆不当再变爻，而
卦爻皆当矣。

五爻，《干》《兑》爻当卦不当，自卦而变。《干》变为《坤》，《兑》变为
《艮》，而卦当爻不当，又变其爻；《坤》变为《坎》，《艮》变为巽，则
爻卦皆当也。《离》与震爻卦皆不当先变其爻，《离》变成
为《干》，《震》变成为《兑》，爻当而卦不当，则变其卦。《干》变为
《坤》，《兑》变为《艮》，卦虽当矣，爻又不当复变其爻；《坤》变为
《坎》，《艮》变为《巽》，而卦爻皆当矣。《巽》《坎》卦爻皆当，不待乎
变《艮》《坤》卦当爻不当，则变其爻，而变艮成巽，变《坤》成
坎，爻卦皆当矣。

上爻，《兑》《震》爻当卦不当，初变其卦而卦当爻不当，又
变其爻而得《坤》。《坎》再变则卦爻方当也。《干》《离》爻，卦皆
不当，则变其爻而卦不当，又变其卦，则《干》自《兑》而成
《艮》爻不当，《离》自《艮》而成《兑》卦不当，复变其爻，而《艮》变
为《坤》，爻与卦皆当，惟《兑》变成《干》爻，卦皆不当。《父》四变
为《坤》爻，与卦方得其当也。若《坤》与《兑》爻皆当，《坎》与《巽》，
其爻未当《坎》上爻变为巽，巽爻变为《坎》，而卦爻各当
矣。

右宾主之体，八卦变易，其数如此，天在下而地在上，水在上而火在下，法水火之交济，天地之交泰，论其大体则逆，求其至理则通，是为圣人用《易》之妙蕴也。虽然，四象之各六十四卦，既取天尊地卑，又取天地交泰，何以别其用之殊途耶？曰：动则观变而玩其占，亦看所值之爻，在上体与下体之异耳。直事在上体，则变上体，而下体因之。若在下体是地，则变上体，属于干兑离震，天地定位也。如下体是天，则变上体，属于巽坎艮坤，内外交济也。直事之爻在下体，则变正卦而不变悔卦。上体是天，则变下体，属于巽坎艮坤，上体是地，则变下体，属于干兑离震，其取义皆因于时宜，无一定之势，是之谓《易》。其变不在六爻，而在正悔。盖连山《归藏》

未至于《周易》之重爻，止是重卦。重卦则止于二千四十八，而重爻至于四千九十六也。